ΑΠΟΦΑΣΗ ΤΗΣ ΕΠΙΤΡΟΠΗΣ της 13ης Ιουνίου 1996 σχετικά με μέτρα προστασίας από τον αφθώδη πυρετό στην Αλβανία (Κείμενο που παρουσιάζει ενδιαφέρον για τον ΕΟΧ) (96/367/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 90/675/ΕΟΚ του Συμβουλίου, της 10ης Δεκεμβρίου 1990, για τον καθορισμό των βασικών αρχών σχετικά με την οργάνωση των κτηνιατρικών ελέγχων των προϊόντων προελεύσεως τρίτων χωρών που εισάγονται στην Κοινότητα (1), όπως τροποποιήθηκε τελευταία από την οδηγία 95/52/ΕΚ (2), και ιδίως το άρθρο 19 παράγραφος 6,

Εκτιμώντας:

ότι επιβεβαιώθηκε η εμφάνιση κρούσματος αφθώδους πυρετού στην Αλβανία 7 ότι η εμφάνιση αφθώδους πυρετού στην Αλβανία αποτελεί σοβαρή απειλή για τις αγέλες των κρατών μελών λόγω του εμπορίου ορισμένων ζωικών προϊόντων 7 ότι η απόφαση 93/242/ΕΟΚ της Επιτροπής, της 30ής Απριλίου 1993, σχετικά με την εισαγωγή στην Κοινότητα ορισμένων ζώντων ζώων και των προϊόντων τους, τα οποία προέρχονται από ορισμένες ευρωπαϊκές χώρες, σε συνάρτηση με τον αφθώδη πυρετό (3), όπως τροποποιήθηκε τελευταία από την απόφαση 95/295/ΕΟΚ (4), προβλέπει την απαγόρευση της εισαγωγής ζώντων ζώων, νωπού κρέατος και ορισμένων προϊόντων του κρέατος των ευαισθήτων ειδών ζώων από και μέσω ορισμένων χωρών, συμπεριλαμβανομένης της Αλβανίας 7 ότι η οδηγία 92/118/ΕΟΚ του Συμβουλίου, της 17ης Δεκεμβρίου 1992, για τον καθορισμό των όρων υγειονομικού ελέγχου και των υγειονομικών όρων που διέπουν το εμπόριο και τις εισαγωγές στην Κοινότητα προϊόντων που δεν υπόκεινται, όσον αφορά τους προαναφερόμενους όρους, τις ειδικές ρυθμίσεις που αναφέρονται στο κεφάλαιο Ι του παραρτήματος Α της οδηγίας 89/662/ΕΟΚ και όσον αφορά τους παθογόνους παράγοντες της οδηγίας 90/425/ΕΟΚ (5), όπως τροποποιήθηκε τελευταία από την απόφαση 96/340/ΕΚ της Επιτροπής (6), καθορίζει τις προϋποθέσεις για την εισαγωγή εντέρων για την παρασκευή αλαντικών, δορών και δερμάτων, οστών και των προϊόντων τους, κεράτων και των προϊόντων τους, όπλων και των προϊόντων τους, κυνηγετικών τροπαίων και μη επεξεργασμένου μαλλιού και τριχών 7 ότι τα προϊόντα αυτά δύναται να εισαχθούν μόνον εάν έχουν υποβληθεί σε επεξεργασία κατά τρόπο που να καταστρέφεται ο ιός 7 ότι, ωστόσο, ορισμένα άλλα προϊόντα μπορούν να εξακολουθήσουν να εισάγονται 7 ότι το υλικό αυτό αποτελεί κίνδυνο 7 ότι η απόφαση 95/340/ΕΚ της Επιτροπής (7), όπως τροποποιήθηκε τελευταία από την απόφαση 96/325/ΕΚ (8), καταρτίζει κατάλογο τρίτων χωρών από τις οποίες τα κράτη μέλη επιτρέπουν τις εισαγωγές του νωπού γάλακτος, του θερμικώς επεξεργασμένου γάλακτος και προϊόντων με βάση το γάλα 7 ότι η Αλβανία περιλαμβάνεται στον κατάλογο αυτόν 7 ότι τα προϊόντα του γάλακτος δύνανται να εισαχθούν μόνον εφόσον έχουν υποβληθεί σε επεξεργασία κατά τρόπο που καταστρέφει τον ιό 7 ότι, πρέπει, γι' αυτό το λόγο να απαγορευθεί η εισαγωγή ορισμένων ζωικών προϊόντων από την Αλβανία, εκτός εάν έχουν υποβληθεί σε ειδική επεξεργασία 7 ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Επιπλέον από τις διατάξεις της απόφασης 93/242/ΕΟΚ, τα κράτη μέλη δεν επιτρέπουν την εισαγωγή των ακόλουθων προϊόντων βοοειδών, αιγοπροβάτων, χοίρων και άλλων δίχηλων ζώων καταγωγής της αλβανικής επικράτειας:

- αίμα και τα προϊόντα του όπως περιγράφονται στο παράρτημα Ι κεφάλαιο 7 της οδηγίας 92/118/ΕΟΚ,

- ακατέργαστο υλικό για την παρασκευή ζωοτροφών και φαρμακευτικών ή τεχνικών προϊόντων, όπως περιγράφονται στο παράρτημα Ι κεφάλαιο 10 της οδηγίας 92/118/ΕΟΚ,

- κόπρου ζώων όπως περιγράφεται στο παράρτημα Ι κεφάλαιο 14 της οδηγίας 92/118/ΕΟΚ.

2. Η απαγόρευση που αναφέρεται στην πρώτη περίπτωση της παραγράφου 1 δεν ισχύει για τα προϊόντα του αίματος που έχουν υποβληθεί στην επεξεργασία που προβλέπεται στο παράρτημα Ι, κεφάλαιο 7 παράγραφος 3 στοιχείο β) της οδηγίας 92/118/ΕΟΚ.

3. Τα κράτη μέλη εξασφαλίζουν ότι τα πιστοποιητικά που συνοδεύουν τα προϊόντα του αίματος το οποίο πρόκειται να αποσταλεί από την Αλβανία φέρουν την ακόλουθη ένδειξη:

«Προϊόντα αίματος σύμφωνα με την απόφαση 96/367/ΕΚ της Επιτροπής, σχετικά με μέτρα προστασίας από τον αφθώδη πυρετό στην Αλβανία.»

Άρθρο 2

Τα κράτη μέλη τροποποιούν τα μέτρα τα οποία εφαρμόζουν στο εμπόριο ώστε αυτά να συμφωνούν με την παρούσα απόφαση. Ενημερώνουν αμέσως την Επιτροπή σχετικά.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 13 Ιουνίου 1996.

Για την Επιτροπή Franz FISCHLER Μέλος της Επιτροπής